**ΑΝΑΚΟΙΝΩΣΗ ΔΗΛΩΣΕΩΝ ΜΑΘΗΜΑΤΩΝ ΧΕΙΜΕΡΙΝΩΝ ΕΞΑΜΗΝΩΝ**

**ΑΚΑΔΗΜΑΪΚΟΥ ΕΤΟΥΣ 2022-2023**

Η δήλωση μαθημάτων αποτελεί προϋπόθεση για τη συμμετοχή σας στις εξετάσεις. Πρέπει να γίνεται με ιδιαίτερη προσοχή στη σωστή επιλογή του μαθήματος με τον αντίστοιχο κωδικό του σύμφωνα με τον Οδηγό Σπουδών και κατοχυρώνεται αφού ακολουθήσετε σωστά όλα τα βήματα: επιλογή περιόδου δηλώσεων, επεξεργασία δήλωσης, προσωρινή αποθήκευση, έλεγχος ορθότητας και υποβολή δήλωσης. Για να πραγματοποιήσετε τη δήλωση των μαθημάτων σας θα πρέπει να συνδεθείτε με τους προσωπικούς σας κωδικούς στο [https://classweb.uoi.gr](https://classweb.uoi.gr/)

Οι νεοεισαχθέντες φοιτητές του 5ετούς Προγράμματος Σπουδών αλλά και όσοι φοιτητές του 5ετούς και του 4ετούς Προγράμματος Σπουδών ΔΕΝ έχουν επιλέξει κατεύθυνση και ομάδα μαθημάτων Ξένης Γλώσσας πρέπει υποχρεωτικά να το κάνουν. Σε αντίθετη περίπτωση δεν θα βλέπουν μαθήματα για προσθήκη στη δήλωσή τους.

Α) Χειμερινή περίοδος δηλώσεων 2022-2023 (2022-2023 ΧΕΙΜ): ΑΦΟΡΑ ΟΛΟΥΣ τους φοιτητές (ΚΑΙ ΤΟΥΣ ΕΠΙ ΠΤΥΧΙΩ). Οι φοιτητές δηλώνουν τα υποχρεωτικά ή/και επιλογής μαθήματα του Χειμερινού Εξαμήνου (ή και προηγουμένων Χειμερινών εξαμήνων που οφείλουν) σύμφωνα με το Πρόγραμμα Σπουδών που ακολουθούν.

B) Εμβόλιμη Χειμερινή περίοδος δηλώσεων 2022-2023 (2022-2023 ΕΜΒΟΛΙΜΗ ΧΕΙΜ): ΑΦΟΡΑ ΜΟΝΟ τους επί πτυχίω φοιτητές (πέραν των κανονικών εξαμήνων φοίτησης). Οι επί πτυχίω φοιτητές δηλώνουν τα μαθήματα Εαρινών εξαμήνων που έχουν παρακολουθήσει και δηλώσει στο παρελθόν.

*Επομένως οι επί πτυχίω φοιτητές που οφείλουν χειμερινά ΚΑΙ εαρινά μαθήματα πρέπει να κάνουν δήλωση και στις δύο αυτές περιόδους αντίστοιχα.*

*Οι επί πτυχίω φοιτητές του τεταρτοετούς προγράμματος σπουδών παρακαλούνται να συμβουλεύονται τη λίστα μαθημάτων που έχει ανακοινωθεί (*[*http://arts.uoi.gr/web/antistoichisi-mathimaton-4etoys-me-to-5etes-programma-spoydon/*](http://arts.uoi.gr/web/antistoichisi-mathimaton-4etoys-me-to-5etes-programma-spoydon/)*) σχετικά με τις αντιστοιχίες μαθημάτων τεταρτοετούς – πενταετούς προγράμματος, για παρακολούθηση μαθημάτων που οφείλουν. Στην περίπτωση που δεν μπορούν να δηλώσουν στο σύστημα, μάθημα εαρινού εξαμήνου λόγω του ότι δεν το δήλωσαν ποτέ στο παρελθόν (επομένως δεν το διδάχθηκαν), θα πρέπει να στείλουν στη Γραμματεία του Τμήματος μέσα στη χρονική περίοδο των δηλώσεων, τα στοιχεία τους και το μάθημα για το οποίο ενδιαφέρονται με τον κωδικό του, προκειμένου να διευθετηθεί το ζήτημα.*

Οι φοιτητές οφείλουν να δηλώσουν **όλα τα Υποχρεωτικά** μαθήματα καθώς και όσα **Επιλογής και Κατ' Επιλογήν Υποχρεωτικά** μαθήματα απαιτεί ο Οδηγός Σπουδών του ακαδημαϊκού έτους εισαγωγής τους, συμπληρώνοντας τουλάχιστον 30 ECTS ανά εξάμηνο.

Το σύστημα θα παραμείνει ανοιχτό από τις **31-10-2022 μέχρι και τις 13-11-2022** και για τις δύο περιόδους δηλώσεων (2022-2023 ΧΕΙΜ και 2022-2023 ΕΜΒΟΛΙΜΗ ΧΕΙΜ). Μετά τη λήξη της περιόδου δηλώσεων καμία αλλαγή δεν θα είναι εφικτή, ούτε από τη Γραμματεία ούτε από το Κέντρο Υπολογιστών.

Όσοι φοιτητές ακολουθούν Προγράμματα Σπουδών προηγούμενων ακαδ. ετών και οφείλουν ΥΠΟΧΡΕΩΤΙΚΑ μαθήματα τα οποία έχουν καταργηθεί (και συνεπώς δεν τα βλέπουν να τα δηλώσουν στο σύστημα) **οφείλουν ΚΑΤΑ ΤΗ ΔΙΑΡΚΕΙΑ ΤΩΝ ΔΗΛΩΣΕΩΝ ΚΑΙ ΜΟΝΟ να καταθέσουν έγγραφη αίτηση** στη Γραμματεία του Τμήματος με τα συγκεκριμένα μαθήματα που θέλουν να προστεθούν στη δήλωσή τους, αφού πρώτα ενημερωθούν από την σχετική ανακοίνωση της ιστοσελίδας του Τμήματος για τα μαθήματα που έχουν καταργηθεί <http://arts.uoi.gr/web/mathimata-toy-palaioy-p-s-poy-echoyn-katargithei/>

Οι φοιτητές που επανήλθαν από Αναστολή Σπουδών και ενδεχομένως αντιμετωπίζουν πρόβλημα με τη δήλωση μαθημάτων τους, παρακαλούνται να επικοινωνήσουν με τη Γραμματεία του Τμήματος, μέσα στο χρονικό διάστημα πραγματοποίησης Δηλώσεων.

Σας ενημερώνουμε ότι η βαθμολογία των εξετάσεων εισάγεται πλέον απευθείας από τους Υπεύθυνους Διδάσκοντες- Εξεταστές, και συνεπώς οι φοιτητές που δεν δηλώνουν μαθήματα αλλά εξετάζονται σε αυτά, θα χάνουν τη βαθμολογία τους (καθώς δεν θα υπάρχουν στα ηλεκτρονικά βαθμολόγια των διδασκόντων).

Τέλος, σας υπενθυμίζουμε ότι:

Για οποιοδήποτε πρόβλημα με την ηλεκτρονική δήλωση μαθημάτων σας παρακαλούμε να επικοινωνήσετε με τη Γραμματεία του Τμήματος (2651007257) ΜΟΝΟ κατά την περίοδο των δηλώσεων και όχι μετά.